Aðrastaðni í landinum er meirinntøkan munandi hægri. Hesum letst Jógvan Arge einki vita um, nú hann aftur roynir at ilskast inn á framburðin í Havn. Hóast okkara meirinntøka í% er minni enn hjá so mongum øðrum kommunum, so hava vit niðurgoldið meira av okkara skuld enn nøkur onnur kommuna hevur klárað. Sagt við øðrum orðum: pengarnir til verandi eldraøki fylgdu ikki við uppgávuni, nú økið varð lagt til kommununa. Jógvan Arge finst eisini at, at vit brúka pening til fríðkan av býnum, Tórsvøll, Múllers Pakkhús, svimjihøll, asfaltering, húsaumsiting, fótbóltsvøll í Hoyvík og móttøkuhøll í bankanum í Niels Finsensgøtu. Hugstoytt at vita sær, at onki av hesum var framt, ráddi Jógvan Arge fyri borgum. Men sjálvandi er tað skilagott at fíggja eina tílíka íløgu við lántøku og harvið spjaða íløguna yvir fleiri fíggjarætlanarár, so ein so stór íløga ikki leggur annað neyðugt virksemi lamið. Mannagongdin er ikki ókend, tí tað hevur Tórshavnar kommuna roynt áður. Sum dømi um illa frágingin og seinkað arbeiði dregur hann enn einaferð fram brúnna, trappuna, bankan og Sjóvinnuhúsið. Brúgvin gjørdist truplari at realisera enn mett varð, arbeiðstakarin rendi seg í óvæntaðar lendistrupulleikar o. s. fr. Hetta er eitt mál, sum verður eftirmett-men hóast seinkað, so er brúgvin hóast alt bíligari enn roknað varð við. Jógvan Arge mátti hildið seg ovgóðan at spæla trappukortið útaftur. Kommunan hevur tað fínt og hevur ein sunnan búskap, her hendir nakað og tað kemur at henda enn meira. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg